In de Vaeinigtn Stootn z Michigan gibts a kloane bayerische Gmoa (Frankenmuth, "Little Bavaria" gnennt) mit weniga wia 5.000 Eiwohna, de Joa fir Joa 3 Milljona Bsucha hod, de dort de boarische Lemsoart suacha. Im Bundesstaat Washington is de Gmoa Leavenworth 1962 daduach revitalisiat worn, dass olle Haisln boarisch renoviat worn san und boarische Braich ois Fremdvakeasattraktion eigfiaht worn san (Oktoberfest, Gastronomie, Nussknackermuseum etc.).[16] S Hofbräuhaus z Las Vegas is a ziemli authentischa Nochbau vom Hofbräuhaus in Minga.[17] Es is am 31. Jänna 2004 vo Siegfried & Roy eaeffnet worn.[18] Im säim Joa hod s Hofbräuhaus in Las Vegas 290.000 Gäst ghobt.[19] Ozapft is vastengan etliche Amis, manche sogor Wer ko, der ko (schau aa Boarische Rednsoatn).